Essays on commodity futures markets
Authors: Δασκαλάκη Χαρούλα 
Published: August 2021

Η διατριβή αυτή έχει σκοπό να εξετάσει τρία διαφορετικά ζητήματα όσον αφορά την αγοράσυμβολαίων μελλοντικής εκπλήρωσης (ΣΜΕ) σε εμπορεύματα. Πρώτον, εξετάζει κατά πόσο είναιωφέλιμο για ένα επενδυτή να κατανέμει ποσοστό του πλούτου του σε εμπορεύματα. Δεύτερον,ερευνά κατά πόσο υπάρχουν κοινοί παράγοντες οι οποίοι εξηγούν τις αποδόσεις ενός συνόλου απόΣΜΕ σε εμπορεύματα. Τρίτον, απαντά στο κατά πόσο οι αλλαγές των περιθωρίων ασφάλισηςεπηρεάζουν σημαντικά χαρακτηριστικά για τη λειτουργία και τη βιωσιμότητα των αγορών αυτών.Όσον αφορά το πρώτο ερευνητικό ζήτημα, ακολουθείται μια γενικότερη προσέγγιση σεσχέση με την ήδη υπάρχουσα βιβλιογραφία, προκειμένου να απαντήσω κατά πόσο είναι ωφέλιμο γιαένα επενδυτή να εισάγει τα εμπορεύματα στο χαρτοφυλάκιο του. Πρώτον, η ερώτηση αυτή τίθεταιεντός δείγματος σε ένα στατιστικό πλαίσιο, εφαρμόζοντας τις γνωστές ως μέθοδοι spanning.Δεύτερον, βέλτιστα χαρτοφυλάκια κατασκευάζονται λαμβάνοντας υπ’ όψιν ολόκληρη την κατανομήτων αποδόσεων των περιουσιακών στοιχείων για μία στρατηγική με εμπορεύματα και μία μόνο με τιςπαραδοσιακές τάξεις περιουσιακών στοιχείων. Τρίτον, οι επιδόσεις και των δύο στρατηγικώναξιολογούνται εκτός δείγματος. Παρατηρείται ότι ενώ η εισαγωγή των εμπορευμάτων σε έναχαρτοφυλάκιο το οποίο αποτελείται από μετοχές, ομόλογα και μετρητά, προσφέρει σημαντικά οφέληδιαφοροποίησης εντός δείγματος, τα οφέλη αυτά δεν διατηρούνται εκτός δείγματος. Συγκεκριμένα, ταχαρτοφυλάκια που περιλαμβάνουν εμπορεύματα έχουν χειρότερες επιδόσεις από τα«παραδοσιακά».Σχετικά με το δεύτερο ερευνητικό ερώτημα, εξετάζεται διεξοδικά αν υπάρχουν παράγοντεςπου εξηγούν τις αποδόσεις ενός μεγάλου συνόλου από ΣΜΕ σε εμπορεύματα. Πρώτον, υιοθετούνταιμια σειρά από μοντέλα αποτίμησης τα οποία παραδοσιακά έχουν χρησιμοποιηθεί για την τιμολόγησηάλλων περιουσιακών στοιχείων. Στη συνέχεια, εξετάζεται αν οι αποδόσεις αυτών καθορίζονται απόπαράγοντες αποκλειστικά και μόνο των αγορών ΣΜΕ σε εμπορεύματα. Συγκεκριμένα βρίσκω ότικανένα από τα μοντέλα/παράγοντες που υιοθετούνται δεν εξηγούν τις αποδόσεις των εμπορευμάτωνπράγμα το οποίο σημαίνει ότι η αγορά αυτών διαφέρει σημαντικά από αυτή των μετοχών (segmentedmarkets) και επίσης είναι ιδιαιτέρως ετερογενής και η ίδια. Τα αποτελέσματα της συγκεκριμένηςπροσπάθειας είναι ιδιαιτέρως σημαντικά για την κατανόηση των μηχανισμών και των παραγόντωνπου καθορίζουν τα ασφάλιστρα κινδύνου στην αγορά των εμπορευμάτων.Όσον αφορά το τρίτο ερευνητικό ερώτημα, η επίδραση των αλλαγών στα περιθώριαασφάλισης των ΣΜΕ σε εμπορεύματα διερευνάται επισταμένως. Οι πρόσφατες εξελίξεις στην αγοράαυτών έχουν αναβιώσει τη συζήτηση σχετικά με το αν τα περιθώρια θα πρέπει να καθορίζονται απόένα ενιαίο ρυθμιστικό πλαίσιο ή από τα ίδια τα χρηματιστήρια. Η δική μου μελέτη εξετάζει τηνεπίδραση των μεταβολών των περιθωρίων ασφάλισης στις τιμές, στο μηχανισμό μεταφοράςκινδύνου μεταξύ των επενδυτών που επιθυμούν να τον αντισταθμίσουν και σε αυτούς που είναιπρόθυμοι να τους βοηθήσουν, και στη σταθερότητα των τιμών (μέσω της διακύμανσης και τηςρευστότητας) των ΣΜΕ σε εμπορευμάτων. Όσον αφορά τα ευρήματα, μια αύξηση των περιθωρίωνασφάλισης μπορεί να περιορίσει το ρυθμό με τον οποίο οι τιμές των εμπορευμάτων αυξάνουν. Αυτόέχει ιδιαίτερη σημασία για τις ρυθμιστικές αρχές, κυρίως σε περιόδους όπου οι τιμές τωνεμπορευμάτων παρουσιάζουν σημαντικές αυξήσεις και πλήττουν τους καταναλωτές. Επιπλέον,διαπιστώνεται ότι αύξηση των περιθωρίων αυξάνει τα επενδυτικά κόστη και μειώνει την επενδυτικήδραστηριότητα. Οι επενδυτές που επιθυμούν να αντισταθμίσουν τον κίνδυνο τους φαίνεται ναφεύγουν από κάποιες αγορές ΣΜΕ με αυξημένα περιθώρια και ο μηχανισμός μεταφοράς κινδύνουπλήττεται. Επίσης, η ρευστότητα της αγοράς, ένα πολύ σημαντικό χαρακτηριστικό, φαίνεται επίσηςνα επηρεάζεται αρνητικά σε κάποιες περιπτώσεις. Οι ρυθμιστικές αρχές πρέπει να λάβουν υπ’όψιντους ότι η επίδραση των αλλαγών στα περιθώρια ασφάλισης ποικίλλει ανάλογα με την κατηγορίαεμπορευμάτων και επομένως κάθε μία από αυτές θα πρέπει να εξετάζεται ξεχωριστά.